„Сексът - начин на употреба“ е най-новата премиерата на сцена „Сити Марк Арт Център”
Спектакълът се поставя от Николай Волев
887 | 12 окт. 2018 | 14:31
Пиесата на Франка Раме е била обявена за нецензурна в родината й по време на първото правителство на Берлускони
Сцена „Сити Марк Арт Център” представя най-новата си премиера на 5 ноември от 19:30 часа: СЕКСЪТ – НАЧИН НА УПОТРЕБА.
Пиесата на Франка Раме е била обявена за нецензурна в родината й по време на първото правителство на Берлускони. Според италианските държавни чиновници спектакълът, основан на сензационната книга на нейния син Якопо, ZEN AND THE ART OF FUCKING /ДЗЕН И ИЗКУСТВОТО ДА ПРАВИМ СЕКС/, заплашвал да „наруши общественото благоприличие, като тласне публиката към безсрамно поведение по отношение на секса.”
Неустоимият комедиен стил на авторката привлича Николай Волев, създател на две от най-дълговечните български кинокомедии, „Двойникът“ и „Господин за един ден“, да постави скандалния текст на българска сцена.